কর্মবিরতি, মেদিনীপুর মেডিক্যালে যাচ্ছে জুনিয়র ডক্টরস ফ্রন্ট

কলকাতা: মেদিনীপুর মেডিক্যাল কলেজে (Medinipur Medical College) সুপার সহ ১২ জনকে সাসপেন্ড করেছেন মুখ্যমন্ত্রী। এরমধ্য়ে ৬ জন সিনিয়র চিকিৎসক । ৬ জন পোস্ট গ্র্যাজুয়েট ট্রেনি বা জুনিয়র চিকিৎসক। ১২ জনকে সাসপেন্ডর প্রতিবাদে অনির্দিষ্টকালের কর্মবিরতির ডাক দিয়েছেন করল জুনিয়ার ডাক্তাররা। এই পরিস্থিতিতে শুক্রবারই মেদিনীপুরে যাচ্ছে ওয়েস্ট বেঙ্গল জুনিয়র ডক্টরস ফ্রন্টের (West Bengal Junior Doctors Front) সদস্যরা। সাসপেন্ড হওয়া চিকিৎসকদের সঙ্গে কথা বলবেন তাঁরা । যোগ দেবেন সিনিয়র চিকিৎসকরাও। মেদিনীপুর মেডিক্যাল কলেজে শুক্রবার সকাল আটটা থেকে জুনিয়ার ডাক্তারদের কর্মবিরতি ডাক দিলেও তা কিন্তু উল্টো ছবি হাসপাতাল চত্বরে। সকাল থেকে স্বাভাবিক পরিষেবা মিলছে হাসপাতালে। চলছে জরুরি বিভাগ ও ওজিডি।

মেদিনীপুর মেডিক্যাল কলেজে প্রসূতি মৃত্যুর ঘটনায় জুনিয়র থেকে সিনিয়র ১২ জন চিকিৎসককে সাসপেন্ড করার কথা ঘোষণা করেছেন মুখ্যমন্ত্রী মমতা বন্দ্যোপাধ্যায়। সাসপেনশন অর্ডার এবং থানায় অভিযোগের প্রেক্ষিতে কর্মবিরতির ডাক দিয়েছিল মেদিনীপুর মেডিক্যাল কলেজের জুনিয়র ডাক্তাররা। মুখ্যমন্ত্রী ঘোষণা মত ১২ জন মেদিনীপুর মেডিকেল কলেজের ডাক্তারের মধ্যে রয়েছে ৬ জন পিজিটি । তাই তাদের দাবি ছিল ওই ৬ জন পিজিটির সাসপেনশন রদ সঙ্গে অভিযোগ প্রত্যাহার করতে হবে। সে মতো সকাল আটটা থেকে কর্মবিরতি শুরু হওয়ার কথা ছিল, কিন্তু আরজিকরের টিম এর সদস্যরা না এসে পৌঁছতেই স্বাস্থ্য পরিষেবা ক্ষেত্রে কর্মবিরতি থেকে পিছু হটল জুনিয়র ডাক্তাররা। সূত্র অনুযায়ী জানা যায়, এই আরজিকরের টিম এলে তাদের সঙ্গে পরামর্শ করেই আন্দোলনের গতিপথ ঠিক করবে। বেলা বারোটা বাজলেও এখনও পর্যন্ত হাসপাতালে আউটডোর পরিসেবা সহ সমস্থ কিছুই সচল বলে দাবি করছেন হাসপাতালে আসা রোগির পরিজনেরা।

আরও পড়ুন: মৃত প্রসূতির পরিবারকে দেওয়া হবে ৫ লক্ষ টাকার ক্ষতিপূরণ: মুখ্যমন্ত্রী

সম্প্রতি, জুনিয়র চিকিৎসক আসফাকুল্লা নাইয়ার বাড়িতে অভিযান চালায় বিধাননগর পুলিশ ৷ সেই ঘটনার প্রতিবাদে শুক্রবার বিকাল ৫ টায় একটি বিক্ষোভ সমাবেশের ডাক দিয়েছে পশ্চিমবঙ্গ জুনিয়র ডক্টরস ফ্রন্ট ৷ বিধাননগর পুলিশ কমিশনারেটের সামনে বিক্ষোভ দেখাবেন তাঁরা ৷ সেখানেও উপস্থিত থাকবেন সিনিয়র চিকিৎসক সংগঠনের প্রতিনিধিরা। এই সমাবেশে যোগদানের জন্য সাধারণ মানুষকেও আহ্বান জানিয়েছেন জুনিয়র চিকিৎসকরা ৷

অন্য খবর দেখুন